แจ็ก แบรบัม

**เซอร์ จอห์น อาร์เทอร์ "แจ็ก" แบรบัม** (; 2 เมษายน ค.ศ. 1926 – 19 พฤษภาคม ค.ศ. 2014) เป็นนักแข่งรถและผู้บริหารการกีฬาท้าความเร็วชาวออสเตรเลีย เคยเข้าร่วมการแข่งขันฟอร์มูลาวันตั้งแต่ฤดูกาล  ถึง  แบรบัมเป็นแชมป์โลกฟอร์มูลาวันประเภทนักขับด้วยกันสามสมัยในฤดูกาล ,  และ  และชนะการแข่งขันกรังด์ปรีซ์ 14 รายการตลอด 16 ฤดูกาลแข่งขัน เขาเป็นผู้ร่วมก่อตั้ง บริษัทผู้ผลิตรถแข่งซึ่งเข้าร่วมการแข่งขันตั้งแต่ฤดูกาล  และได้รับตำแหน่งแชมป์โลกฟอร์มูลาวันประเภทผู้ผลิตสองสมัย โดยเขาเป็นนักขับเพียงคนเดียวที่ได้รับตำแหน่งแชมป์โลกประเภทนักขับด้วยรถของตนเอง

แบรบัมเกิดและเติบโตที่เมืองเฮิสต์วิลล์ รัฐนิวเซาท์เวลส์ โดยเขาเคยเป็นช่างอากาศยานของกองทัพอากาศออสเตรเลียและดำเนินธุรกิจโรงซ่อมสร้างขนาดเล็ก ก่อนที่จะเริ่มแข่งรถแคระ (midget car) ใน ค.ศ. 1948 จากความสำเร็จในรายการแข่งรถแคระในประเทศออสเตรเลียและรายการแข่งรถบนถนนในประเทศนิวซีแลนด์ ทำให้เขาเดินทางไปประเทศอังกฤษเพื่อต่อยอดอาชีพนักแข่งรถของตนเอง ที่นั่นเขาได้กลายเป็นส่วนหนึ่งของคูเปอร์คาร์คัมพานี โดยทั้งสร้างและแข่งรถฟอร์มูลาวันครั้งแรกที่การแข่งขันบริติชกรังด์ปรีซ์ 1955 แบรบัมมีส่วนสำคัญในออกแบบและพัฒนารถเครื่องยนต์วางกลางหลายรุ่นของคูเปอร์ที่ใช้ในการแข่งขันฟอร์มูลาวันและอินเดียแนโพลิส 500 และได้รับตำแหน่งแชมป์โลกฟอร์มูลาวันประเภทนักขับของฤดูกาล  และ  เขาได้ก่อตั้งบริษัทผู้ผลิตรถแข่งของตนเองร่วมกับเพื่อนร่วมชาติคือ รอน ทอรานัก ซึ่งภายในคริสต์ทศวรรษ 1960 บริษัทได้กลายเป็นผู้ผลิตรถแข่งที่นั่งเดี่ยวตามสั่งรายใหญ่ที่สุดของโลก พวกเขาสร้างทีมเข้าแข่งขันฟอร์มูลาวันในฤดูกาล  ด้วยรถของบริษัท แต่ทีมประสบปัญหาความเชื่อถือได้ของเครื่องยนต์ 1.5 ลิตร ในช่วงฤดูกาลแรก ๆ จนกระทั่งรถรุ่นบีที 19 ใช้เครื่องยนต์ใหม่ 3.0 ลิตร ของเรปโกที่มีประสิทธิภาพขับเคลื่อน แบรบัมจึงได้รับตำแหน่งแชมป์โลกประเภทนักขับสมัยที่สามในฤดูกาล  และพาทีมได้รับตำแหน่งแชมป์โลกประเภทผู้ผลิตต่อเนื่องในฤดูกาล  เขาได้บาดเจ็บจากอุบัติเหตุระหว่างการทดสอบรถในช่วงกลางฤดูกาล  และตั้งใจที่จะเลิกแข่งขันหลังสิ้นสุดฤดูกาลด้วยเหตุผลทางครอบครัว แต่เนื่องจากทีมไม่สามารถหานักขับที่ดีเข้าแทนที่ได้ เขาจึงต้องแข่งขันต่อในฤดูกาล  เป็นครั้งสุดท้าย

แบรบัมเลิกแข่งรถอย่างสิ้นเชิงภายหลังที่ฤดูกาลแข่งขันสิ้นสุดลงและกลับมายังประเทศออสเตรเลีย โดยเขาได้เริ่มกิจการฟาร์มและลงทุนในธุรกิจยานยนต์และอากาศยาน รวมถึงจัดตั้งบริษัทผู้ผลิตเครื่องยนต์สำหรับรถแข่งชื่อ เอนจินดีเวลอปเมนส์ ใน ค.ศ. 1971 ร่วมกับ จอห์น จัดด์ อย่างไรก็ตาม แบรบัมยังคงมีส่วนร่วมในการแข่งรถภายในประเทศบางรายการ โดยส่วนใหญ่เป็นการแข่งรถทัวริงคาร์รายการแบเทิสต์ 1000 และสนับสนุนอาชีพนักแข่งรถของลูกชายของเขาทั้งสามคน ได้แก่ เจฟฟ์ แกรี และเดวิด ซึ่งแต่ละคนต่างมีผลงานเป็นตำแหน่งแชมป์การแข่งขันรถสปอร์ตและรถที่นั่งเดี่ยว ในช่วงปลายคริสต์ทศวรรษ 2000 เขาไม่สามารถแข่งรถต่อไปได้เนื่องด้วยปัญหาสุขภาพ แต่ยังปรากฏตัวในงานเฉลิมฉลองของวงการแข่งความเร็วและงานเปิดตัวรถของเขา แบรบัมเป็นแชมป์โลกจากคริสต์ทศวรรษ 1950 คนสุดท้ายที่มีชีวิตอยู่ จนกระทั่งเสียชีวิตเมื่อวันที่ 19 พฤษภาคม ค.ศ. 2014 ที่บ้านพักส่วนตัวในเมืองโกลด์โคสต์ หลังจากต่อสู้กับโรคตับมายาวนาน แบรบัมเป็นนักแข่งรถในยุคหลังสงครามโลกครั้งที่สองคนแรกที่ได้รับพระราชทานบรรดาศักดิ์ชั้นอัศวินใน ค.ศ. 1978 สถานที่หลายแห่งในประเทศออสเตรเลีย เช่น สนามแข่งรถ และโรงเรียนสอนขับรถ รวมถึงชานเมืองของเพิร์ท ได้รับการตั้งชื่อตามแบรบัมเพื่อเป็นเกียรติแก่เขา

## สถิติการแข่งรถ
### สรุปอาชีพนักแข่งรถ

; หมายเหตุ
* &nbsp;ไม่มีสิทธิ์สะสมคะแนนและอันดับเพื่อชิงแชมป์ เนื่องจากเข้าร่วมการแข่งขันในฐานะนักขับรับเชิญ
* &nbsp;ไม่มีสิทธิ์สะสมคะแนนและอันดับเพื่อชิงแชมป์ เนื่องจากเข้าร่วมการแข่งขันในฐานะนักขับระดับสูง (graded driver)

### ผลการแข่งขันฟอร์มูลาวันชิงแชมป์โลก
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)



; หมายเหตุ
* &nbsp;ไม่จบการแข่งขันแต่ถูกจัดอันดับ
* &nbsp;เข้าร่วมการแข่งขันด้วยรถฟอร์มูลาทู จึงไม่มีสิทธิ์สะสมคะแนนชิงแชมป์
* &nbsp;เข้าร่วมการแข่งขันโดยใช้รถร่วมกับ ไมก์ แมกโดเวล

### ผลการแข่งขันฟอร์มูลาวันแบบไม่ชิงแชมป์
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)




## หมายเหตุ

## อ้างอิง

### บรรณานุกรม

* 
* 
* 
* 
* 

## แหล่งข้อมูลอื่น

* 
* 
* 
* 

หมวดหมู่:นักแข่งรถสูตรหนึ่งชาวออสเตรเลีย
หมวดหมู่:นักแข่งรถชาวออสเตรเลีย
หมวดหมู่:เซอร์
หมวดหมู่:ผู้ได้รับเครื่องราชอิสริยาภรณ์โอบีอี
หมวดหมู่:แชมป์โลกฟอร์มูลาวันประเภทนักขับ
หมวดหมู่:เสียชีวิตจากโรคตับ